SET ปิดบวก 11 จุด รับเลือกตั้งชัด หลังนายกเล็งยุบสภา มี.ค.นี้ ลุ้นพรุ่งนี้ปรับตัวขึ้นต่อ
SET ปิดบวก 11 จุด ตอบรับนายกรัฐมนตรีเล็งยุบสภาต้น มี.ค.นี้ เพื่อนำไปสู่การเลือกตั้ง 7 พ.ค.66 ส่งผลให้นักลงทุนเข้ามาเก็งกำไร สำหรับแนวโน้มวันพรุ่งนี้คาดตลาดมีโอกาสปรับตัวขึ้นได้ต่อ พร้อมให้แนวต้าน 1,675 จุด และแนวรับ 1,655 จุด
SET ปิดบวก 11 จุด ตอบรับนายกรัฐมนตรีเล็งยุบสภาต้น มี.ค.นี้ เพื่อนำไปสู่การเลือกตั้ง 7 พ.ค.66 ส่งผลให้นักลงทุนเข้ามาเก็งกำไร สำหรับแนวโน้มวันพรุ่งนี้คาดตลาดมีโอกาสปรับตัวขึ้นได้ต่อ พร้อมให้แนวต้าน 1,675 จุด และแนวรับ 1,655 จุด
21 ก.พ. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยวันนี้ฟื้นตัวขึ้นได้ดีในช่วงบ่าย โดยปรับตัวดีกว่าตลาดหุ้นอื่นในภูมิภาคเอเชีย อย่างฮ่องกงและอินโดนีเซีย ตอบรับข่าวนายกรัฐมนตรีระบุว่าการยุบสภาจะเกิดขึ้นในช่วงต้นเดือนมี.ค.นี้ เพื่อให้เป็นไปตามกำหนดวันเลือกตั้งตามมติคณะกรรมการการเลือกตั้ง (กกต.) ที่ได้ประกาศไว้ภายในวันที่ 7 พ.ค.66 ทำให้มีการเข้ามาเก็งกำไรหุ้นที่จะได้รับผลบวกจากการเลือกตั้ง และโดยสถิติตลาดหุ้นมักพุ่งในช่วง 3 เดือนก่อนการเลือกตั้ง
นอกจากนั้น ตลาดฯ ยังได้รับปัจจัยหนุนจากตัวเลขเศรษฐกิจฝรั่งเศสออกมาดีกว่านักวิเคราะห์คาด โดยเฉพาะดัชนีผู้จัดการฝ่ายซื้อ (PMI) ภาคบริการเบื้องต้นของฝรั่งเศส เพิ่มขึ้น 52.8 ในเดือนก.พ. จาก 49.4 ในเดือนม.ค.
สำหรับแนวโน้มวันพรุ่งนี้คาดตลาดหุ้นไทยมีโอกาสปรับตัวขึ้นได้ต่อ ตอบรับ Sentiment บวกการเลือกตั้งที่ค่อนข้างชัดเจน แต่การปรับขึ้นอาจยังไปไหนได้ไม่ไกล เนื่องจากวันนี้ขึ้นมาค่อนข้างมากแล้ว พร้อมแนะติดตามยอดขายบ้านมือสองเดือนม.ค.ของสหรัฐคืนนี้ ตลาดคาดไว้ที่ 4 ล้านหลัง ให้แนวต้านไว้ที่ 1,675 จุด และแนวรับ 1,655 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 6,383.65 ล้านบาท ปิดที่ 139.50 บาท เพิ่มขึ้น 0.50 บาท
EA มูลค่าการซื้อขาย 4,322.65 ล้านบาท ปิดที่ 81.25 บาท ลดลง 1.75 บาท
SCB มูลค่าการซื้อขาย 2,889.27 ล้านบาท ปิดที่ 100.50 บาท ราคาไม่เปลี่ยนแปลง
CPALL มูลค่าการซื้อขาย 2,638.70 ล้านบาท ปิดที่ 65.50 บาท เพิ่มขึ้น 1.25 บาท
CHASE มูลค่าการซื้อขาย 1,818.61 ล้านบาท ปิดที่ 3.00 บาท เพิ่มขึ้น 0.10 บาท